EL
C 94/24
Επίσημη Εφημερίδα της Ευρωπαϊκής Ένωσης
13.3.2023
Αιτήματα Η προσφεύγουσα ζητεί από το Δικαστήριο: — να διαπιστώσει ότι η Πορτογαλική Δημοκρατία παρέβη τις υποχρεώσεις που υπέχει από το άρθρο 49, παράγραφος 1, του παραρτήματος VI και το άρθρο 59, παράγραφος 3, της οδηγίας 2005/36/EΚ και των άρθρων 45 ΣΛΕΕ, 49 ΣΛΕΕ και 56 ΣΛΕΕ, διατηρώντας σε ισχύ το άρθρο 2 του νόμου αριθ.
25/2018, της 14ης Ιουνίου, το οποίο προσθέτει την παράγραφος 7 στο άρθρο 25 του νόμου αριθ.
31/2009, της 3ης Ιουλίου, όπως τροποποιήθηκε με τον νόμο αριθ.
40/2015, το οποίο προβλέπει ότι «οι κάτοχοι πτυχίου πολιτικού μηχανικού οι οποίοι μνημονεύονται στο παράρτημα VI της οδηγίας 2005/36/ΕΚ (1) του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων, όπως τροποποιήθηκε με την οδηγία 2013/55/ΕE, της 20ής Νοεμβρίου 2013, οι οποίοι άρχισαν την εκπαίδευσή τους κατά τα ακαδημαϊκά έτη τα οποία ορίζει το εν λόγω παράρτημα και οι οποίοι αποδεικνύουν ότι υπέγραψαν, κατά τα οριζόμενα στο διάταγμα αριθ.
73/73, της 28ης Φεβρουαρίου, μεταξύ της 1ης Νοεμβρίου 2009 και της 1ης Νοεμβρίου 2017, αρχιτεκτονικό σχέδιο το οποίο έχει εγκριθεί από τις δημοτικές αρχές, μπορούν να καταρτίζουν τα σχέδια τα οποία ειδικώς προβλέπονται στο εν λόγω διάταγμα, υπό τiς προϋποθέσεις που αυτό καθορίζει και τηρουμένου του ισχύοντος για τη συγκεκριμένη δραστηριότητα νομικού πλαισίου, εξακολουθώντας, ωστόσο, να υπόκεινται στην τήρηση των υποχρεώσεων οι οποίες ορίζονται στον παρόντα νόμο και, εφόσον παρίσταται ανάγκη, στην απαίτηση προσκομίσεως στοιχείων τα οποία να αποδεικνύουν την προς τις ανωτέρω υποχρεώσεις συμμόρφωση ενώπιον των αρμόδιων τοπικών διοικητικών οντοτήτων». — να καταδικάσει την Πορτογαλική Δημοκρατία στα δικαστικά έξοδα.
Ισχυρισμοί και κύρια επιχειρήματα Οι μηχανικοί των οποίων τα διπλώματα απαριθμούνται στο παράρτημα VI της οδηγίας 2005/36/EΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων, έχουν κεκτημένα δικαιώματα για την εκτέλεση αρχιτεκτονικών σχεδίων σε ολόκληρη την Ευρωπαϊκή Ένωση («κεκτημένα δικαιώματα»).
Οι μηχανικοί μπορούν να έχουν κεκτημένα δικαιώματα μόνον εάν ολοκλήρωσαν την εκπαίδευσή τους το αργότερο κατά ακαδημαϊκό έτος το οποίο ορίζεται στο παράρτημα VI της οδηγίας.
Το 2018, η Πορτογαλική Δημοκρατία ψήφισε νόμο (νόμος αριθ.
25/2018, της 14ης Ιουνίου) ο οποίος περιόρισε σημαντικά τα κεκτημένα δικαιώματα για τους εν λόγω μηχανικούς, την πρόσβαση στο επάγγελμα του αρχιτέκτονα και την ελεύθερη κυκλοφορία των προσώπων.
Ειδικότερα, το άρθρο 2 του εν λόγω νόμου ορίζει: α.
Περιορίζει τα κεκτημένα δικαιώματα των πολιτικών μηχανικών οι οποίοι άρχισαν την εκπαίδευσή τους κατά τα ακαδημαϊκά έτη τα οποία ορίζει η οδηγία, κατά τρόπο ώστε άπαντες οι πολιτικοί μηχανικοί οι οποίοι άρχισαν την εκπαίδευσή τους σε προγενέστερα ακαδημαϊκά έτη να στερούνται της δυνατότητας να ασκήσουν τα κεκτημένα δικαιώματα τους. β.
Απαιτεί, με τρόπο που εισάγει διακρίσεις και άνευ οιουδήποτε ερείσματος στην οδηγία, για την εκτέλεση αρχιτεκτονικού σχεδίου να έχει υπογράψει ο πολιτικός μηχανικός, μεταξύ της 1ης Νοεμβρίου 2009 και της 1ης Νοεμβρίου 2017, αρχιτεκτονικό σχέδιο το οποίο να έχει εγκριθεί από τις δημοτικές αρχές.
Η εκπλήρωση της απαιτήσεως αυτής είναι ιδιαιτέρως δυσχερής, δεδομένου ότι, από το 2015, οι πορτογαλικές τοπικές αρχές απορρίπτουν συστηματικώς τα αρχιτεκτονικά σχέδια τα οποία υποβάλλονται από μηχανικούς οι οποίοι απολαύουν κεκτημένων δικαιωμάτων δυνάμει της οδηγίας 2005/36/ΕΚ.
Στις 24 Ιανουαρίου 2019, η Επιτροπή απέστειλε προειδοποιητική επιστολή στην Πορτογαλική Δημοκρατία.
Εν συνεχεία, στις 29 Φεβρουαρίου 2020, διαβίβασε αιτιολογημένη γνώμη στην Πορτογαλική Δημοκρατία, χωρίς να λάβει απάντηση από αυτήν.
(1)
EE 2005, L 255, σ.
22.
Αναίρεση που άσκησε στις 23 Δεκεμβρίου 2022 ο Trebor Robert Bilkiewicz κατά της αποφάσεως που εξέδωσε το Γενικό Δικαστήριο (πέμπτο τμήμα) στις 26 Οκτωβρίου 2022 στην υπόθεση T-273/21, The Bazooka Companies κατά EUIPO (Υπόθεση C-783/22 P) (2023/C 94/27) Γλώσσα διαδικασίας: η αγγλική Διάδικοι Αναιρεσείων: Trebor Robert Bilkiewicz (εκπρόσωπος: P. Ratnicki-Kiczka, adwokat)